Volgens dié Suid-Afrikaner het hulle direk by SAL navraag gedoen, waar daar aan hulle bevestig is dat hulle steeds die aanvanklike bedrag van R15 000 vir ŉ vlugkaartjie gaan betaal. Op SAL se webwerf word die kaartjieprys van Dubai na Johannesburg vir dié spesifieke dag egter as R20 500 aangedui.
ŉ Groot groep Suid-Afrikaners van dié lande kon wel met Qatar Airways terugvlieg. Dit het hulle egter ŉ groot bedrag geld uit die sak gejaag. Van die Suid-Afrikaners wat steeds in die lande gestrand sit, kon nie die Qatar-vlugte bekostig nie.